Марко Кон је аутор бројних песама са Александром Копцем. На званичном сајту „Европесме“ они су описани као „један од најуспешнијих тимова у српској забавној музици“. Кон је (до 2009) написао преко 800 песама забавне музике и певао пратеће вокале на преко 1.000 аудио-снимака. Био је један од аутора текста за песму „Луди летњи плес“, са којом су Фламингоси и Луис победили на Беовизији 2006 (види и Европесма-Еуропјесма), и копродуцент и коаранжер песме „Заувијек волим те“, са којом је Стефан Филиповић представљао Црну Гору на Песми Евровизије 2008. у Београду.